《云岩》
宋代·程卓

石门一望路迢迢，五老峰高耸碧霄。
泉挂珠帘当洞口，烟拖练带束山腰。
香炉捧出仙人掌，辇辂行过只女桥。
午夜月明天似水，鹤归松顶听吹箫。

作者简介：（1153—1223）宋徽州休宁人，字从元。程大昌从子。孝宗淳熙十一年试礼部第一。知龙泉县，累迁刑部郎中。尝出使金国，议论不屈，金人惮之。后知泉州，民为立祠。寻召同知枢密院事，封新安郡侯，进资政殿大学士。卒谥正惠。有《使金录》。